Gary Burr

I Gary Burr (míbayit 1952 king Meriden, Connecticut) métung yang Americanung mosicus, talasúlat canta, ampóng producer placa, kéraklan king categoriang country music. Míyábé la karéng Top-10 hits déng dakal karéng sinúlat na, at ing múmúna karéti yá pin ing "Love's Been A Little Bit Hard On Me" a linual nang Juice Newton (#7 king Billboard's Hot 100) aniang 1982. Míyábé ya king grupung Pure Prairie League (1984 anggang 1985), at ya ing ménibálá aniang makó ya king grupu i Vince Gill. Kaibat, minális ya i Burr king Nashville bá néng tutúkan ing carera nang pámaniúlat canta, ónéng sindú né ing kayang pánga -mosicus, at king salukúyan kayánib ya king Blue Sky Riders. Mékásulat né ó kayábé ya karéng sínúlat canta para karéng talacantang country anti karing (The Oak Ridge Boys, Reba McEntire, Patty Loveless, atlwp.), at mápilan pára karéng talacantang Pop ampóng Rock anti kari (Juice Newton, Lynyrd Skynyrd, ampóng Lisa Loeb).